Big Daddy &amp; Rockin’ Combo

Big Daddy &amp; Rockin’ Combo on varsinaissuomalainen rockabilly-yhtye. Yhtyeen single "Dead by X-mas" oli Suomen virallisen singlelistan ykkönen viikolla 45 vuonna 2008, sijalla kolme viikolla 46 ja sijalla 10 viikolla 47. Single "Soittajan vaimo" nousi Suomen virallisella singlelistalla sijalle kuusi viikolla 20 ja sijalle 15 viikolla 21 vuonna 2009. Syyskuussa 2009 yhtye teki pienimuotoisen promootio-kiertueen "Big Daddy &amp; Rockin' Combo Rockin' Trought the Europe tour" esiintymispaikkoina Graceland (Suomi), Viking Isabella (Tku-Sto), Bier- und Wein-Comptor (Saksa), Michieltje, Vlissingen (Hollanti) ja Le Skipper-Mesquer (Ranska). Toukokuussa 2010 yhtye julkaisi singlen "Dead, Jail or Rock'n'Roll". Kuultuaan kappaleen "Tragedy" Michael Monroe ehdotti, että yhtye tekisi hänen kappaleestaan rockabilly-version. Kesäkuussa 2010 Steve Gatlin (Kalifornia, Yhdysvallat) kuvasi Loimaalla yhtyeen ensimmäisen videon, jossa pääosaa esittää Tommi Korpela ja kertojana toimii Michael Pritchard (Kalifornia, Yhdysvallat). Joulukuussa 2010 yhtye teki pitkäaikaiselle roudarilleen Mad-Mikolle syntymäpäivälahjaksi videon, joka kuvattiin Mikon kaupassa. Kuvauksen, ohjauksen ja editoinnin hoiti jälleen Steve Gatlin. Videossa tavoitellaan "Maanalainen armeija iskee jälleen" -tyylistä tunnelmaa, jossa nuoret tytöt ovat "Renen" kimpussa kaupassa. Video julkaistiin 5. maaliskuuta 2011 Mad-Mikon juhlissa.
Yhtye palasi studioon vuoden 2011 tammikuussa, jossa tehtiin neljä kappaletta: kolme coveria ja Jorkke Nurmen kirjoittama kappale 'I wasn't Surprised', joka kuullaan siis uudella videolla. Kappale menee pelkästään lataukseen ja siitä ei paineta lainkaan cd:tä. Loput kappaleet ja 8 uutta tullaan kuulemaan tulevalla pitkäsoitolla.
2012 ja 2013 yhtye oli studiossa ja sai aikaan DON'T THROW ME OUT -pitkäsoiton joka julkaistiin CD.nä ja Vinyylinä. Vinyylissä on kaksi extra kappaletta.
2012 Julkaistiin video "Virginia" joka oli kuvattu Virginian kaupungissa, Minnesotassa. 2013 Steve Gatlin tuli taas Loimaalle kuvamaan "Rebel's" videota jota tähditti Miss Suomi Essi Pöysti ja hänen puolisonsa Ville Mäkäläinen.
Bändi keikkaili ahkerasti 2012-2015,(rumpalina tuona aikana toimi Daniel Venho) kunnes 2016 he pitivät pienen breikin.
Bändi on keikaillut Suomessa, Ruotsissa,Virossa, Saksassa,Hollannissa, Ranskassa ja Unkarissa.
2017 Aika oli taas kypsä ja rumpuihin vaihtui Mercy, joka on tuttumies Buck Jones &amp; his Rhythm Riders bändistä ja Sig orkesterista. 2017 joulukuussa bändi vieraili studio Red Housessa jälleen ja äänitti Samantha Fox:n Do ya Do ya (wanna please me) kappaleen joka tuli ulos 2018 tammikuussa. 
Tammikuussa 2022 orkesteri vieraili Mountain Music Oy.n studiossa jossa Hande toimi bändille äänittäjänä ja tuottaja. Tuloksena syntyi Runaway ja Baby I don’t care.
Huhtikuussa 2023 oli taas aika käydä Mountain Musicin ja Handen luona. Nyt syntyi 3 kappaletta Rosalita (Deste Torrevieja), (Mä olen) Gigolo ja (Just) a Gigolo. Kaksi ensimmäistä on suomenkielisiä kappaleita ja viimeinen laulettiin englanniksi. Rosalita(Deste Torrevieja) julkaistiin toukokuussa 2023 ja (Mä olen) Gigolo tulee ulos neuvottelujen jälkeen myöhemmin.
2024 Yhtye äänitti APOLLO (Turku) Night-clubilla shownsa jonka johdosta julkaistiin LIVE at the APOLLO live vinyyli. Vinyyliä painettiin vai 200 kpl.n erä.